b'\n_START_ARTICLE_\nTo plus fire-aftalen\n_START_PARAGRAPH_\nTo plus fire-aftalen (eller Traktaten om den endelige afklaring af Tysklands forhold. tysk: Vertrag \xc3\xbcber die abschlie\xc3\x9fende Regelung in Bezug auf Deutschland) var en traktat, der i 1990 forhandledes mellem Forbundsrepublikken Tyskland og den Tyske Demokratiske Republik (de "to"), og de fire magter, som besatte Tyskland i slutningen af Anden Verdenskrig: Frankrig, Sovjetunionen, Storbritannien og USA. I traktaten giver de fire bes\xc3\xa6ttelsesmagter afkald p\xc3\xa5 alle rettigheder de har haft i Tyskland, s\xc3\xa5 det forenede Tyskland kunne blive en fuldt suver\xc3\xa6n stat det f\xc3\xb8lgende \xc3\xa5r.'